
THOMAS MURNER'S VON DOCTOR MARTIN LUTER S 
LEREN VND PREDIGEN. 

LAZARUS Spengler, Nürnberger Stadtschreiber, ein eifri- 
ger Anhänger Luthers, veröffentlichte im Jahre 1519 
' Schützred vnd christenliche antwurt ains erbarn liebhabers 
go e tlieher warhait der hailigen geschrifft, auff etlicher wider- 
sprechen, mit antzaigunge, warumb Doctor Martini Luthers 
leer nitt sam vnchristenlich verworffen, sonder mer als Christen- 
lich gehalten werden so e ll. Apologia.' 

Gegen diese Schrift wendet sich Murner in seinem Büchlein : 
'Von D. M. luters leren vnd predigen. Das sie argwenig seint 
vnd nit gentzlich glaubwirdig zu halten.' Dasselbe erschien 
auf St. Katharinenabend, d. h. am 24. November, 1520 bei 
Grüninger in Strassburg. 

Spenglers Schutzrede wurde wieder abgedruckt in Riederer, 
Beitrag zu den Reformationsurkunden. Altdorf 1762. 

Murners Gegenschrift ist meines Wissens seither nicht wieder 
neugedruckt worden. Beide Schriften sind ein interessanter 
Beitrag zur Reformationsgeschichte. Sie stammen aus einer 
Zeit, wo man noch über religiöse Dinge streiten konnte, ohne 
gleich mit Keulen drein zu schlagen oder den Gegner mit 
Schmutz zu bewerfen. Man hoffte noch auf eine friedliche 
Beilegung des Mönchsgezänkes, der Gedanke an eine Lostren- 
nung von der alten Kirche lag noch völlig fern ; beiden Parteien 
ist ehrlich darum zu tun, die bestehenden Übelstände in der 
Kirche, die dringend der Abänderung bedürfen, zu bessern. 
Beide Schriften zeichnen sich deshalb vor vielen späteren 
durch eine wohltuende Ruhe aus, durch einen angenehmen 
Respekt vor der Person des Gegners, dem man nicht nur 
unlautere Absichten unterzuschieben sucht. Es ist zu ver- 
wundern, dass man gerade diese Schrift Murners nicht früher 
bereits wieder an die Öffentlichkeit gebracht hat, um seinem so 

stark verunglimpften Namen Gerechtigkeit wiederfahren zu 
lassen. 

Neben seinem Lied von dem Untergang des christlichen 
Glaubens gehört diese Schrift zu dem besten, das aus der 
Feder des streitfreudigen Mönchs hervorgegangen ist. 

Der Neudruck folgt dem Original, das sich auf der König- 
lichen Bibliothek in Berlin befindet, Cu. 4706. 

Ernst Voss. 

Madison, Wis. 



Von Doctor Martin Luter s Leren vnd Predigen. 

Das sie argwenig seint, vnd nit gentzlich 

glaubwirdig zu°halten. 

(Gegen Laz. Spenglers Schutzrede.) 

Vorrede. 

SO mich wyder Doctor Martinum Luther zu° schreiben, 
oder yemans andren, seines gunsts oder anhangs, weder 
neid noch hasz, noch andre billich zu straffne vrsachen, 
beweget haben, dan allein das er meiner achtung in christ- 
lichem glauben (vsz bewegung menschlicher anfechtung) mit 
vngeweschnen henden gegriffen hat, vnd dem selbigen glauben 
Christi Jhesu zu schwerem nachdeill, seinen vnuerdeuwten 
magen vszgeschüttet hatt, nit allein sich hat lassen verniegen 
das in latinscher spräche zu thu°n, sunder zu° grosserem 
schaden der geletzten warheit, seine lere an filen orten wol 
vnd christlich gethon, an filen auch dar gegen vnwarlich, vnnd 
mit dem gifft vermischet, auch vff den essich stechend, in 
manigfeltigen deutschen biechlin alle winckel erfüllet hatt, 
dester anmietiger geho e ret worden ist, ie mer er der oberkeit, 
vnnd mit nainmen der geistlichkeit in den bart gegriffen hatt, 
vnd wie sie lecherlich sagen vngenetzet geschoren, Vnd aber 

in solchen gethonen straffen bey hansz karst vnd der vngeler- 
ten vnd vffrierigen gemein nit ein kleinen gunst, vnd anhang 
erlanget hatt, sich des selbigen anhangs zu miszbruchen 
vnderstanden. Die armen einfelltigen, vnder dem deckmantel 
vnnd schein fill myszbruchs yn Christlycher kirchen ab zu° 
thu°n in miszglauben fieren wyl, vnd yrtums christlicher 
warheit. Hat mich notturftig beducht nyt me zu schlaffen, 
vnd [Aii] weiters zu zu° sehen, sunder dem frummen eyn- 
feltigen Christen man der leider daz nit verstat, wie subtil die 
vnwarheit, mit der warheit verkauffet ist, vnnd der tüffelisch 
engel sich in die engel des liechts verstellet hat, mir vnd 
christlichem glauben zu° rettung vnd hanthabung zu zu° 
springen, vnd nach meinem besten vermügen als ich in eids 
krafft, vsz gelüpden vnd ansehung meines ampts zu° thu°n, 
schuldig bin die warheit die got selb ist zu retten vnd 
beschirmen, vnd darumb lyden was mir got darumb zu 
fiegt zu lyden. Will aber da by mengklich vnd iederman 
erbetten haben, mit warlicher vnd vorgonder protestation, mein 
schreiben anders nit zu verston, dan da durch die hoch- 
uerstendigen zu° verursachen in solcher meiner reden vnd der 
widerparthen gegenreden, den warhafftigen christlichen ver- 
staut darusz zu erlesen, on schmach beweisung, des erwür- 
digen geistlichen vnd hochgelo e rten vatter vnd herren Doctor 
Martin Luther oder iemans anders seines gunsts vnd anhangs, 
suuder alsz ein gehorsamer, zu erwarten in disem span den 
vszspruch des zu°künfftigen conciliums wa eins würde, oder 
wer sunst in christlicher kirchen darin hab zu erkennen, 
oder wer mich hierin eins besseren zu berichten kan dem 
vnuerstockt, sunder christlicher vndertenigkeit zu gehellen .zc. 

Es SEINT FIER BÖSER ElGENTSCHAFFT 
DER VNWARHAFFTIGEN LERER. 

WO sich der tüfel vnd die vnwarheit, deren er ein vatter 
ist, in eigner art vnd gestalt zu erkennen geben, so 
würdent sie beid on alles zweifflen von iederman geschühet 

vnd geflohen werden. Darumb ire eigentschafft ist sich in 
erlichen nammen titel vnd schein zu transformieren vnd 
verendren, vnd lasz mich klein irren dz mir für gewendet 
würt, das Doctor Luther oder seine gynner gelert leut seint, 
alsz der wol weisz das solches nieman den geschickt lüt 
vnderston dörffen vnd vermügen, welche geschicklicheit wo 
sie die brächten zu° fürdrung des glau°bens vnd der warheit 
ein gantze Christenheit sich ir zu freu wen vnd beriemen hett, 
so sie aber dz nit thu°nd sunder die edle gottes gab der kunst 
sich miszbruchen, werdent sie byllich vergleichet eynem schwert 
dz ein schelliger zu° seinen henden bringt, sich vnd andre da 
mit schediget vnd verwundet. Ist auch der massen für vnsz 
kumen vnder andrem doctor Martin Luthers biechlin ein 
Schirmred von einem gethon, der sich ein liebhaber götlicher 
warheit der heiligen geschrifft nennet, des obgenanten doctors 
leren vnd predigen zu° beschirmen vnd verfechten etlich 
anziehen, dz sie yn für docter Luters discipel achten, des er 
sich dan nit schämet, sunder vrsachen dardu°t, die yn vsz 
rechter göttlicher billichkeit bewegen seiner leren an zu 
hangen, er alsz ein Daniel durch got erweckt die ersame 
Susannam das ist die christliche kirch wider die bo'szwicht 
von babilonien zu°beschirmen, vnd andre dergleichen fil vnbe- 
dachter vnd vermessner [Aiii] freueler wort on fundament 
geret, lut der selbigen schirmreden. 

Gyb ich dem selbigen liebhaber der Wahrheit der besten 
meinung zu verston, das niemans sich des erlichen nammens 
selb beriemen sol, er wysse dan dz solches dem er anhangt ein 
warheit sei, das zu° dem richter stot vnd mit seiner erkentnisz, 
So wir nun vnd darzu Doctor Luther in hangender sachen 
ston, vnd er daryn nichs ernüweren solt, alsz der für das 
zu" kinfftig concilium appellieret hat, habt ir üch keiner 
warheit zu° nennen (Quia res iudicata pro vero habetur) Dan 
ein geurteilete red sol für ein warheit geachtet werden, vnd nit 
hangende oder spennige reden, den wir zu° gleicher weisz 
vermeinen, das wir vnsere artikel so wider dich seint auch 
vsz dem heiligen ewangelio ziehen, vnnd gleich so wol gern 

behalter vnd liebhaber des ewangeliums wolten erfunden 
werden als yr. Da bei auch zu verston geben, das üwere 
leren so wir dem gelauben widerwertig achten, nit in dem 
ewangelio standen noch darusz mo e gen gezogen werden, ir 
vch darumb des ewangeliums wider vnsz nit zu beriemen 
haben bisz zu vsspruch der Sachen vnd des sententz dan 
niemans flucht dan ir selbs, so üch weder satel noch recht, noch 
platz, weder personen wellen gelegen sein, alsz die niendert 
richterlich erscheinen do e rffen, vnd stetes von einem vif das 
ander appellieren, mittler zeit vnd yn hangender appellation 
fil ding ernüweren, den teutschen adel anrieffen, vnd anders 
mer vnderston zu einem vffrierigen vnd nit richterlichen 
handel dienen, sunder zu eignem vnd freuenlichen mu°twil, 
wie sich vor zeiten deren menschen gleichen von dem freien geist 
nanten, vnd nachvolger der armu°t des ewangeliums, als die 
armen von leyon 1 vnd die sich selbs geiszleten vnd andre mer, 
Ir üch auch vffwerffen für alle weit alsz lerer des ewangeliums 
die fil ernstlicher biecher im glauben geschriben haben, Vnd 
ir aber gegen inen kum drü bletlin erarbeit haben vnd eins 
hallerwerts dinten verschribben, vch selbs ein nammen geben 
den ir von dem richter erwarten solten, myner achtung die 
erste irrung üwers fürwendens darusz entstot, dz ir vch selb 
beweren. So doch sant Paulus spricht Nit der sich selb riemet 
beweret ist, sunder den got beweret .zc. Die ander bo e se vnd 
billich zu argwenigen vwer eigentschafft ist, dz ir iederman so 
dapffer künnen fürhalten, vnd das vsz der geschrifft beweren 
das den mindren gebüren mo e g den mereren zu straffen, habe 
doch .s. Paulus Petrum dz houpt der .xii. botten gestraffet, 
Auch dabei in Sachen des glaubens, vnd die üwer seien Selig- 
keit betreffen, zime sich vch alsz wol alsz allen andren lereren 
sie seint heilig oder nit, dar zu zu reden, vnd wz ir wissen 
hab vch got so wol alsz ynen geoffenbaret. Auch sei Doctor 
Martin ein ordensman, priester, vnd doctor, dem in krafft 
derer dryen gebüre zu leren, vnd wie wol vch dz allein von 

1 Waldenser in Lyon. 

üweren predigen vnd leren hinderschlüg dz ir verbotten sind 
zu predigen von der oberkeit des glaubens, wil ich es üch 
dennocht zu°lassen, vnd dz verbot nit ansehen, indem macht ir 
aber üwer 1er argwenig, alsz bald ein andrer wider vch redet, 
alsz man vwer widerred gedultig ho e ret, so rieffent ir mort an 
allen glocken, vnd nennent dieselben lecker, bu°ben, appo- 
stutzler, 1 traumprediger, schwetzer, Juncker ecken, gauckel- 
prediger fabelen vnd meren sager vnd wie sie haben die 
heilige geschrifft durch ein nebbor loch gelesen, die deglich 
plerren, vnd murren, doch wenig beyssen, vnd der iuffs 
wo e rter fil, die einem hippenbu°ben basz an stünden, denn 
solchen ewangelischen lereren vnd liebhaberen der go e tlichen 
warheit, für die ir vch vsz geben, alsz ob sie nit auch doctor 
weren ordens leut, vnd priester, denen irer seien Seligkeit nit 
alsz wol zu hertzen gieng als die üwer, die ir doch solten als 
billich ho°ren, alsz sie üch ho°rent, vnd gedultig ietz bisz in das 
dritte iar, zu°letst nit mer schweigen künnen oder mo e gen, so 
yr also ein schedlichs end an üweren leren machen. So nun 
das ewangelium wie christus vnser her sagt, lyden mag, das es 
vff den decheren geprediget werde, warumb leident ir vnsere 
wyderred nit als billich, alsz wir die üweren, vff das die 
hochuerstendigen vsz solcher red vnd Widerreden die rechte 
warheit ermessen mo e chten vnd erkennen. Darumb vwer 
vngeduldt vnsz zu° ho e ren, üwer leren ein grossen argwon 
bringt, das ir vns nit mit der warheit, sunder mit vnsinnigem 
vnd vngefundierten widerfechten erblenden wellen, vnd mit 
dem zucker dz schedlich gifft der vnwarheit bieten, also das 
bisz har mancher geschwigen hat, vff dz er von vch nit 
geleckert vnd gebu°bt würd, so man das aber ietz von üch 
gewon ist, so laszt man üch schellig sein, vnd achtet üwere 
schelt wort nit mer. 

Zu° dem dritten, machent ir üwere leren da mit arg wenig, 
dz ir üch selb Agustino, Hieronimo, Gregorio, Ambrosio, den 
fier hechten der Christenheit so vnschamhafftig vergleichen, so 

1 Vgl. Dieflenbach, Wörterbuch : apostüzler = superstitiosus. 

sie wider vch retten, vch nit destminder gebüre vwere meinung 
dar züthu°n, vnd wiewol dz war ist, solten ir, das ander lüt 
von vwerent wegen lassen melden, vff dz es vch für kein 
vermessenheit erschetzet würde, vnd vwer lob nit in eygnem 
rnund erstüncke. Es ist vch auch nit genu°g solche heiligen 
lerer zu hinderschlagen, sunder die concilia der gemeinen 
Christenheit myessent vch weichen, Vnd welche vch gefallen 
die nemment ir an, welche wyder vch seint die verwerffent ir, 
Die doctores der schu°len wellen ir gar nit wyssen vnd weder 
ho e ren noch sehen. Ich wil auch weiters reden des ich mich 
erbüt bei zu° bringen, so Christus Jhesus etwas redt, so 
zwingent ir im seine reden vff üweren verstant den weder syn, 
noch meinung, nimmer vff in tragen, vnd ist das alles nit 
gnu°g das vch Christus vnser her, die heiligen vnd warhafftigen 
doctores, mit sampt den gemeinen concilien aller Christenheit 
weichen miessen, Ir mo e gent auch kein richter noch wellen vff 
erden dulden, Appellieren von einem vff den andren, vnd vff 
ein zu°künfftigs concilium, alsz die wol ermessen künnen das 
es schwerlich geschehen kan oder mag vff dz ir mitler zeit in 
Verachtung yedermans vwer hertz in mutwilligen dingen 
vffblasen vnd erwecken, die solcher grossen vffru°ren nie 
würdig warent. Das fierd dz vwere leren am aller arg- 
wonigsten macht, Ist daz ir an filen orten hüpscht vnd wol 
auch andechtig einfieren, doch alwegen ein gifftigen schwantz 
vnd stich daran hencken, vnd ein besundere fro e d doran habt 
so ir etwz yn fieren künden, das bisz har der massen nit ist 
geret, geschribben, oder gehalten worden, oder yemans in 
miszthaten ergreiffen [B] mo e gen in sünden vnd dem kot 
menschlicher blo'digkeit. Alsz dan so kumpt ir (wie Luther 
selber sagt in der fünfften bit seines pater nosters) vnd fallent 
in den selben kat alsz ein sauw, freszt yn darzu°, weltzet sich 
darin, woltent mit dz sie nit geschehen weren, dan yr lust hont 
dar von zu reden, richten vnd lachen, Darumb hab ich das 
gesagt, wer gern klafft vnd nachret, der ist keinen menschen 
hold, Ja er ist ein gemeiner feint der menschlichen natur glych 
wie der tüffel, Dan ir habt nichs liebers dan dz ir sunt vnd 



348 Voss, [Vol. VI 

schaut der menschet ho e ret sagen vnd handien mo e g vnd sich 
ires vbels frewet, dz seint doctor Martinus wo c rter von dem 
nachredner bistu sein discipel so kenstu die wort deines meisters 
wol, Nun ligt es an dem tag dz ir alle vwere lere vff ernüwe- 
rung setzen, vnd solche ernüwerung die so wyder den bruch 
der Christenheit seint, so auch wyder gemeine concilia vnd alle 
heiligen lerer, vnd so man vch nit volget gleich üwers willens, 
so vergessen ir der züchten, vnd nachreden auch, vor vnd 
hinden auch bei seitz reden ir iederman, vnd ob im schon also 
were wie ir sagen, soltent ir das mit christlicher bescheidenheit 
thu°n, vnd da bei gedencken dz solche vbeldaten vnd sünden 
die ir straffen vsz menschlicher blo e digkeit beschehen, vnd nit 
in den heiligen geist gesundet wurt, sunder die ir straffen in 
irem hertzen sich selb erkennen vnd dz besseren werden, vnd 
nit alle ding also zu dem mortlichsten vszlegten, wie wol ich 
da bei nit wil verstanden werden, das von straff des bo e sen ab 
sol gestanden werden, sunder das ich das von vch begere, das 
ich in aller vwer leren, predigen schreiben, straffen, reden 
geduldig leiden die wyderred, vff dz die hochuerstendigen vnd 
richter darusz die warheit ermessen, welcher sententz ir vnd 
wir darnach billich ston sollen vnd geloben. Dunckt vch dan 
dz wir vch vnbillichs zu legen, alsz dan habt ein freien 
gewalt vch zu dem besten zu verantwurten, wellent wir 
vnsere gegen red thu°n, vnd darnach vnseren span in den 
richter setzen vnd ergeben mit beschlusz. 

Das der heyligen vnd dee schu°len leeee span, mit 
Doctor luthers span seee vngleych ist .zc. 

ICH kere mich ietz zu dem schirmer vnd vorfechter der 
leren Doctor Luthers, vnnd zuhe harfür seinen ersten 
schirmstreich (aber warlicher ein Spiegel fechten) alsz er ver- 
meinet seine leren in glauben vnd scepter zu bringen, darumb 
dz sie der ewangelischen leren gleichförmig sei, vnd der leren 
s. Pauli dz zeigt er nit weiters an, beweret auch dz nit, dan 
wir sagen dz etlichs vnd der mererdeil seiner leren wider dz 



No. 3] Murner's Martin" Lider" Leren vnd Predigen. 349 

ewaugelium sei vnd wider, s. Paulus alle concilia vnd gemeine 
Christenheit, alsz wir in den andren biechlin in sunderheit 
daruon geret probieret haben. Auch dz er seinen nutz 
darunder nit su°ch wer weisz dz es ist mer nutz den gelt 
nemmen, sie ist auch nit an allen orten der vernunfft gemesz, 
sunder gro c sser vnuernunfffc vnnd richlichen vsz giessen eins 
vifsteigenden haupts in die flammen. Alsz du aber meinst 
dz gedruckt werck geb seiner leren kuntschafft der gleich- 
formigen art des ewangeliums christi, sag ich nein darzu", 
dan alle ding sollent gu°t [Bii] geachtet werden in ansehung 
des ends, den wa Christus selb sein ewangelium nit zu 
gu°tem bewerlichen end gebruchet hett, so würde es vndo e glich 
erfunden, so nun Luters leren alle zeit anfencklich wol 
vnd lieplich ynfürett, vnnd doch entlich sticht vff den 
miszglauben, dz ist sie lecket vornan vnd kratzt do hinden, 
würdt sie in ansehung des ends argwenig vnd zu schuhen 
geachtet. Vnd ob du meintest man sol im seine lere nit 
gantz verwerffen, er hab doch an filen orten wol, christlich 
vnd warlich geleret, dz billich nit zu° verwerffen ist, dz sol 
man annemmen, vnd wa er vngleübig geret hab, sol man lassen 
fallen, Darzu° sag ich, man sol sy gantz verwerffen, darumb 
das seine warheit mit dem gifft des vnglaubens vermischet 
ist. Vnd ist nit der heiligen Christenheit gewonheit wie sant 
Hieronimus sagt, die warheit zu lernen von denen, die sie 
mit der vnwarheit vermischet haben dan so ein fu°der weins 
vergifftet würde, alsz dan schüttet man dz gantz fu°der von 
eins tropffen giffts wegen vsz, kerne aber eiD meyster, der das 
gifft von dem wein scheiden künt, so behielte man den wein. 
Darumb so lang die oberkeit des glaubens das gifft von seiner 
leren nit abscheidet, sol sie billich mitler zeit verworffen vnd 
gantz vngeachtet beleiben. "Weiters schirmstu do har, Das 
Doctor Luthers lere hab er allein vff das heilig ewangelium die 
sprüch der heiligen propheten vnd den heiligen Pauluz on 
mittel ergründet, Ich hab es vorgesagt, er zwacket vnder- 
tweilen die wor*ter sant Paulus vff vnd legt sie nider seiner 
gefallens, vnd brucht an filen orten das ewangelium, wie der 

tüffel die heilig gschrifft, gegen Christo vnserem herren, doch 
zu° letst da hyn, dz er yn solt an betten, also zwingt auch offt 
doctor Martin seine 1er entlich vff den stich des vnglaubens, 
Dz du aber nach gonds vermeinest er mo e g wol wider der 
heiligen lerer meinung seine meinung auch fürwenden, dan die 
selben heiligen lerer seint offt selb vnder einander vneins 
gewesen vnnd speunig, so seint sie menschen gewesen, vnd 
habent auch mo e gen irreu, Sag ich darzu , dz ir span vnd 
Doctor luthers span gar vngleich seint, dan ir zwitracht hat 
den glauben vnd ein myszuerstant des ewangeliums selten 
betroffen, Darumb wo einer den andren berichten kunt, wiche 
einer dem gelerteren, wa aber yr span den glauben berieret, 
habent sie sich dem babst vnderworffen vnd im iren span heim 
gesetzt darin zu° erkennen alsz ich beweren mo'cht, durch 
kürtze vnder laszen. Aber doctor martin der bleipt verstocket 
vff seinen fünff äugen, vnd wil sich weder babst noch bischoff 
oder bader lassen berichten, Vnd lasz mich nit irren dz er an 
filen orten spricht wie er nüt anders begere dan dz man yn 
berichte, dz redt er mit den Worten, aber mit den wercken 
fart er für vnd für, vnd kan eins den andren kum entweichen, 
Darumb ich vnder Worten vnd wercken einen grossen vnder- 
scheid halt, vnd solchen Worten gar kein glauben gib da 
wider die werck fechten, Ja er wil sagt ir von einem Con- 
cilium berichtet sein, find ich nit dz die heiligen lerer sich 
vff die concilia sunder den babst berieffet haben, nit dz 
es mir miszfal das ein concilium begeret würt, allein mich 
das vrtratzet, das es vsz vnd in krafft deren irthumen sol 
begeret werden, welches so es schon würde, wir deren [Biii] 
irthum nit wurden ingon doch mit zierlicher protestation dem 
Concilium nit wider zu° sein. Seint aber sunst schedliche 
miszbrüch von einem concilium billich ab zu°thu°n daruon 
wil ich nüt geret haben, sunder Ro e mscher vnd Hyspanischer 
maiestat beuelhen, dan mich vff erden wider Doctor luther 
nüt beweget hat, dan vnseren glauben zu bewaren vnd vnser 
vetterlichs gesatz. Das du aber achtest er sei allein der sich 
vff dz ewangelium vnd die leren Pauli fundiere, solt dir wol 

geschehen alsz Helia geschähe in dem dritten künyg bu°ch 
am .xix. cap. der sich auch vor got beklagt, dz er allein 
were in Israhel der seine knüwe nit gebogen het zu° ere der 
abgo c tterei, vnd gab im doch got zu verston dz noch süben 
tusent man in Israhel weren die ire knüvv den abgo e tteren 
nit gebogen hetten, also wo ein Concilium würde, solte wol 
ein solcher huffen frummer lerer des ewangeliums erfunden 
werden, dz doctor Martin sehen würde, dz er nit allein ein 
lerer desz ewangeliums Christi were, vnd der leren sant Pauli, 
vnd freylich die im ietz eigentlich zu sehen vnd doch erlernen 
wo hin er sein datum enden welle. 

Das ander so du für wendest die opinionen vnd mu°tmassen 
der schu°len lerer betreffen, acht ich niendert für, dan solche 
opionenen den glauben nit betreffen, vnd geben weder nem- 
ment nüt, man volge welchen man wel, so gilt es doch 
gleich, dan es allein zu gelassen vnd erdacht ist, zu einer 
behoblung vnd fürdernusz der vernunfft. Aber das mag 
vnd kan ich vnuerantwort nit lassen das du sprichst die 
postillierer vnd Schreiber vber die ewangelien haben dem 
text iren rechten verstant genummen, dz du bewerest deiner 
achtung mit den zehen malezigen 1 zu° denen Christus sagt, 
gadt vnd zeigt vch der priesterschafft, da bei sie wellent 
verstanden haben, man sol vsz verstant des texts den priesteren 
beichten, blassest hoch wyder sie vff, vnd malest dir selb ein 
menlin vff den ermel, zühest an die frummen herren des sie 
nie gedacht haben, Ich hab mein leptag nie keinen runden 
der in sensu textuali, dz ist in verstant des texts ie gesagt hab, 
die beicht da werstenden werde. Sunder dz in einem andren 
sin der selbig text zu der beicht vergleichet werden mo e g der 
massen alsz wie die sundersiechen gereiniget von der priester- 
schafft erkent solten werden. Also were auch dem sünder der 
uon dem priester solt rein erkant werden, dz ist aber nit des 
textes meinung, sunder eins andren sinnes gleichnisz darumb 
du vnwarhafftigs ynen zu legst, vnd dich gro e blich mercken 

1 Aussätzigen. 

lassest, das du der fier sinn der heiligen geschafft kein verstant 
noch vnderscheid hast, vnd solches solt ein vngezweifflet argu- 
nrent der beicht sein. Zühest für yn schad were es das nit 
rii&k vff erden geschickt vnnd gelert lüt weren, sunder alle 
vernunfft mit den heiligen lereren abgestorben solten sein, 
daran du war hast, wer wolt aber das gelauben, das aber 
Doctor Martin der selben einer sey, das soltest du bewerenn, 
doch lasz ich dir das zu , im zu°n eren das er gelert sey das 
würdt nitt von ym klagt das er vngelert sey, sunder seyner 
künst sich myszbruchet zu° einem bo e sen vnnd vffryerigen end. 
Solte sich der leren .s. Pauli behelffen nitt mer zu verston 
vnnd wyssen dan zu° wyssen ist, zu einer niechtere .zc. 

Gibst ein weitere antwurt vff die red alsz gesagt ist das 
der schulen lere sei von der kirchen zu°gelassen, das auch 
der gleich Doctor Luthers lere von der kirchen nit verbotten 
sei, dz gestand ich dir gar nit, dan seine lere an filen enden 
wyder gemeine Concilia der kirchen ist, vnd darumb billich 
verbotten, wil dir da mit dynen ersten schirmstreich versetzet 
haben, Dz doctor Luthers lere vnd der heiligen lerer doctrin 
weisz vnd schwartz gegen eyn ander seint vnd Luthers lere 
ynen nienen gleichen mag. 

Das Doctor Luthers lere 

durch mizbruch der confessional, des applasz, des 

bans vnd der selen in dem fegfeür nit 

bestetiget würdt. 

ICH kum vff deinen andren schirmstreich den du für den 
o c berhouw achtest vnd stellest, das eyns yeden vernunfft 
heim zu ermessen, ob doctor Luthers lere christlicher orde- 
nung gemesz sei oder nit, du ho e rest wol wz wir daruff halten, 
Das du aber sie so hochgemesz dem ewangelio vergleichest, 
vnd durch dein vrteil sie so hoch bestetigest, ho e ret dir nit zu° 
in einer frembden Sachen zu erkennen, sunder der christlichen 
kirchen welche lere sol angenummen, oder verworffen werden, 
doch wyl daruon in grosserer sunderheit geret sein. Darnach 

Achtes tu mit deinen schirmstreichen weiter, vnd meldest vil 
miszbruchs der andren, dz doch zu° keiner befestigung doctor 
Luthers leren dienet, ob schon die gantze weit vnrecht handlet. 
Erstlich, wie vff den Cantzlen fil merlin vnd opiniones oder 
mu°tmassen geprediget werden, vnd die begeinschen geistlichen 
mit rosenkrentzlin, vnd psalteren, vnd paterlogien, auch ge- 
malte heilgelin kindesch sich selb vnd ander lüt effen, das ich 
selb von iungen tagen vnd noch fil mit mir gehasset haben, wz 
fürdret aber dy luthers lere mit nammen wa er wider den 
glauben ist. Schiltest auch das zu beichten, so geflissen von 
den sünden geschriben ist alsz ob das fil bo e se vnd enge 
gewissen machen, das ich gar niendert für acht, dan solche 
biechlin seint meer zu° berichtung der beichtuetter gemacht, 
dan zu nachuolgen der beicht kind, man sihet doch wol dz 
man sich nit darnach halt noch fraget, dan wo etwa enge 
conscientzen kummen, den mu°sz man ires gefellens für gon, 
wie fast man sie berichtet von der engen Strassen in den weiten 
vnd breiten weg der barmhertzigkeit gottes zu ko e ren, meinst 
es sei erdacht mit beichtpfennigen den beütel zu füllen, dz ist 
gu°t luthers alle ding zu dem bo e sisten vsz legen. O du 
vermaledeite vnd vnmenschliche bo'se art, so einer mo e cht ein 
sach zu dem besten vszlegen vnd feit alle zeit in den dreck. 
Sag an mag ein priester nit vmb seine geistliche arbeit vnd 
administration zeitlich gelt oder gu°t vmb seine narung nemmen, 
er verkauffit dir darumb dz sacrament nit, dan er dz selbig 
vergebens entpfangen hat, vnd sol auch dz vergebens wyder 
vszdeilen. Sag an ich mu°sz ein wenig deiner vnuernünff- 
tigen reden ein beweglich antwurt geben, Du kanst das 
gantz iar gelt verspilen ich setz den fal, vnd [C] verhu°ren, 
auch verzeren, vnd kanst auch nit einem armen priester 
den du da teubst vnd mit filen reden dol machest vnd 
hirn wietig darzu wie offt geschieht mit deinem stinckenden 
maul vnd otem den do e tlichen schweisz vsz treibst, ein pfennig 
vmb seine arbeit, gedult, vnd vnderweisung geben, vnd wo 
du dz schon gipst, so ist es so ein verdientter Ion, dz der 
beichtuatter lieber ein gülden offt geb einen vngeschickten nit 

zu ho*ren den etwas von im zu entpfahen, Dz es sich aber 
zinipt vmb solche geistliche arbeit zeitlichen Ion vnd narung 
zu entpfahen, stot in sant Paulus lere ad Ro. xv. Nam si 
spiritualium .zc. Seint ir heiden der geistlichen gaben von 
den iuden deilhafftig worden, sollent ir ynen wider in zeit- 
lichem helffen, Vnd i ad cor. ix. Si nos vobis spiritualia .zc. 
So wir vch geistliche ding seyen, ist es dan ein grosses das 
wir leipliche belonung darumb nemmen vnd schneiden, Seint 
andre vwers gewalts deilhafftig worden, warumb nit wyr 
allermeist, wissent ir das nit, wer der heiligkeit dienet das er 
von der heyligkeit vnd dem altar essen sol, vnd seine narung 
da har entpfahen. Dan got hatt das also verordenet das die, 
die dz ewangelium verkünden, von dem ewangelio leben sollen, 
vnd i ad Thimoteum .3. Non quasi habuerimus. stot auch 
dergleichen das ein ieder geistlicher arbeit, ein diener, mag 
darumb zeitliche narung vnd belohnung nemmen, vnd darumb 
das nit war ist das alle sacrament der kirchen für ein kauff- 
manschatz feil getragen werden, vnd ist auch der priester- 
schafft feischlich vnd erdichtet zu°gelegt worden, dan sie 
allein vsz der lere der .xii. botten ire zeitliche narung 
nemmen, von wegen irer geistlicher administration. Nachgons 
gipstu den myszbruch des applas zu verston, hab ich mich 
anefengklichen protestieret!, da selbest von nichs zu reden, 
vnd weder gu°ts noch bo e ses daruon zu° schreiben, vnd setz 
den applasz dem concilium heym zu erkennen. Das aber die 
seien vmb gelt vsz dem feg für seint verkaufft worden, glaub 
ich nit das solches geschehen sei, das hab ich aber wol sehen 
practicieren, das man gelt gestüret hab etwa zu muten vnnd 
barmhertzigen wercken alsz vor zeyten für die Christen collecten 
geschehen seint, vnd du ad Roma .xv. findest Nunc igitur 
proficiscar in hierusalem .zc. Das sant Paulus denen von 
hierusalem gelt erbetten vnd gesamlet hatt vnd das vsz 
geteylett, Dar gegen ynen geischliche gaben in belonungs 
weisz gethon, das selb gelt den notturfftigen vsz geteylet. Als 
auch ietz der babst an statt sant Peters in krafft seins ampts 
zu begeren vnd erfordren hatt vnd vsz zu teilen alsz ein 

Schaffner, deylet er das gelt vnzimlich vsz, würt er vor got 
veranwurten, vnd schadet den geberen an belonung zu° erholen 
nit vmb ein har ob er das schon alles verspilet. Das er aber 
keinen gewalt sol haben vber die seien des fegfüers, vnd solche 
geistliche genaden vnbillich vsz deile, setz ich dem concilium 
heim zu erkennen dan dar von stot vnsz ein grosse vnd schwere 
reden zu er wegen, daran auch nit wenig ligt, noch bleibt aber 
so der applasz, so erlo e sung der seien vsz dem fegfüer zweyffall- 
hafftig vnd hangend erachtet, dz ir vwer lere da mit nit bestetigen 
mo e gen, bysz zu vsspruch der sachen. Mit den filen der [Cii] 
gesatz redent ir also vngefor das wyr nit wissen was ir da mit 
gemeinen, darumb so zeichent an welches ir wellent abgethon 
haben vnd welches nit, alsz dan wellett wyr vch darüber 
antwurt geben nach gelegenheit vwers fürwendens. Von dem 
miszbruch des bans schweig ich gantz vnd gar stil, dan es 
mir selber miszfallet, wolt got dz es die bischoff vnd ober- 
keiten bessereten, vnd vnderliessen vmb zeitlichs zu° richten, 
vnd iren geistlichen stat darunder betrachteten setz ich auch 
dem concilium heim zu besseren. Doch beschlüsz ich disen 
schirmredner, das er sein fürnemmen gar nüt probieret hatt, 
Doctor luthers leren beweret sei, vnnd nit wyder den christ- 
lichen glauben, darumb das fil merlin geprediget werden, oder 
geflissene beichtbiechlin geschribben seint, der applasz misz- 
bruchet die seien (wie ir sagent) verkaufft, fil gesatz gemachet, 
der ban weiters dan wie billich geiebet, es stadt wol bei 
einander daz doctor Martinus lere in christlichem glauben arg- 
wenig sey, vnd er dennocht wyder die obgenanten miszbruch 
predig vnd lere, Darumb du meiner achtung vnfruchtpar 
schirmest, vnd vergebens geret hast, dein fürnemmen gar 
nüt beweisest, sunder deine reden doctor Martinus leren zu 
befestigen grossere bewerungen bedo e rfften, den dz du beweren 
wilt zu latin petitio principii genant zu° deutsch an den 
wenden gon, oder mit den blinden fechten, bist wyder mit 
grosser arbeit kummen da du vsz gingest, und hast 1er strow 
getroschen. 

Kein leere würt glaubwürdig geachtet, darumb 

das sich der lerer von yrent wegen 

in ferlicheit ergibt. 

ES würt weiters von dissem schirmer vnd fechtmeister 
yngezogen zu° dem dritten das doctor Martinus lere sol 
war sein, glaubwürdig, dem ewangelio gleichförmig, darumb 
dz er Christum nit questum dz ist eignen nutz, als die applasz 
prediger su°chen, vnd von des wegen so sich, so auch seinen 
orden in ferlicheit ergebe, darumb billich von yederman sol 
glaubet werden, dz er in seiner leren vnser seien Seligkeit 
betrachte .zc. Lut des selbigen dritten artickels. Darzu° sag 
ich erstlich vnd frag dich von der leren Christi, wa vnser her 
Jhesus christus in dem garten alsz er in ho e chsten engsten got 
seinen vatter batt sein heiliges leiden von im zu nemmen wer 
erho e ret worden vnd hett seine leren nit mit seinem heiligen 
blu°t vnd sterben versiglet, were sein lere auch glaubwürdig 
oder nit, Oder het er Petro geuolget alsz er im riedt dz er 
nit in das iüdisch lant ko e ret vnd sich in solche ferlicheit 
des dots ergebe, wo er in krafft des rats geflohen were, ob 
seine leren auch nit dest minder war oder glaubwürdig weren 
oder nit. Ich glaub das warheit, warheit beleibt, einer fliehe 
oder beleih, sterb darumb oder nit, zu latin. ab eo quod res 
est vel non est oratio dicitur vera vel falsa, vnd were dz 
ewangelium Christi war beliben, wa vnser her darumb [Ciii] 
schon nit gestorben were, Fragt alle richter vff erden, ob sie 
daruif vrteil sprechen wz ein man redt vnd daruff stirbt ob 
sie das glauben vnd darnach erkennen, werden sie alle sagen 
nein, Wie wol es ist ein starcke mu°tmasz waruff einer stürb 
das es war sei, dan niemans gern sein sele zu verdammen 
angesehen würt, zu" latin presumptio sz non probatio, Darumb 
du wol ein mu°tmassen meldest aber kein bewerung wir verdent 
aber disz iar nit also vnsinnig das wir ein vnwarhaffitige falsche 
vnd vngleubige reden in kraflit einer mu°tmassen werden annem- 
men, vnd beweret leren durch alle oberkeit des christlichen 



No. 3] Murner's Martin" I/uter > Zieren vnd Predigen. 357 

glaubens, vnnd der heiligen lerer, gemeine concilia der Christen- 
heit verlassen. Meyster Johannes husz vnnd Hieronimus, 
seint auch gestorben vnd in dem füer gen himmel gefaren oder 
wa sie dau seint, vnd seint dennocht ire artickel falsch vnwar- 
hafftig vnd vngleubig erkant, nit allein durch den babst vnd 
die cardinel wie yr sagen, sunder durch ein gemein Concilium, 
wie wol ir sie gern bescho e nen wolten vnd da mit vch irer 
ketzerey deilhafftig machen vnd giessent vwer gifft vsz dem 
babst oder wie ir sie vsz neid nemmen den Rornanischeen, das 
sie ynen ir geleidts nit gehalten haben, vnnd lassent die epistel 
Pogii drucken Hieronimo zu einem ru°m, wie er alsz der 
ander Paulus stanthafftig sei gewesen, verschweigent aber da 
bey, dz sie zu schwerem nachdeill der gantzen Christenheit, 
sich vngeleitlich gehalten, vnnd ir geleit selb gebrochen, ir 
werdent auch da bey bald eins andren berichtet werden mit 
der wai'heit, das ir dem Concilium zu° Costinis gewalt thu°n 
vnd den geleits bruch vnbillich vnd erdicht zu° legen, Ich gib 
es aber zu°, das man ynen dz geleit gebrochen hab das nit ist, 
vnd ein vbele dadten were, frag dich ob ire leren darumb 
glaubwürdig weren oder nit, geb man einem mo e rder ein gleit, 
vnd radbreche in darüber, wer wolt aber also vnsinnig sein, 
der da sagen do c rffte das im vnrecht geschehe, wie wol das 
geleit vnrechtlich gebrochen würd. Also mo e cht auch gesagt 
werden, das sich Lucretia billich erstochen hett, das nit war 
ist, dan sie an der vnkeuscheit vnschuldig was, vnd vmb 
vnschuld nie mans sol erdo e dtet werden, wer wolt aber daran 
zweifflen das der tüffel nit also wol seine marteler het alsz 
vnser her got. Ob sich nun Martinus luther in ferlicheit 
ergebe vnd fill ernüwerung, vffru°ren, vnd vngleübige artikel 
leret, solten wyr darumb glauben, das er daz dedte von vnser 
sei Seligkeit wegen, oder vnser heil darunder betrachtet. Ich 
mu°sz dir aber wie vngern ich das thu°n, mit gawalt sagen 
was die hochuerstendigen betrachten, vnnd in Luthers Sachen 
mu°tmassen, auch warumb er sich in solche ferlicheit ergibt, 
vnd glaubent selb wie du sagst, sey es ein sach von got, so 
bestände es, sey es ein menschliche erdichtung, so zergang 
2 

es selb, das es aber ein menschlich erdichtung sey, wer ver- 
stodt das nit, das sich durch Martinum die deutsch nation 
der beschwerden des abblasz beklaget durch seynen mundt die 
bischoff des grossen gelts so sie gen Rom geben, vnd durch 
in die thu°mherren die vnleitlich bürden iren pfrienden mel- 
den, die des in eigner personen nit eroffnen do c rffen, dar von 
hatt er geprediget, dz ist begirrig geho e ret worden, vnd ist 
also mit gewalt wie er selber sagt, in aller mund vnd in 
solche geferlicheit gestossen, vnd von einem vff das ander 
gefallen. Da bei wol zu verston ist dz got nit vsz im 
ret, sunder die bischoff, die stett, die thu°mherren, vnd wer 
sich dunckt beschweret sein, was gat vns armen Christen 
lüt dz an, hat yemans ein beschwerden, so klag er das da es 
mag vnd kan gebesseret werden. Was darff doctor Martin so 
er die bürden ettlicher zeitlich gelt vnd gu°t betreffen in irer 
personen beklaget darumb irrung in dem glauben erwecken zu 
zersto e rung der klo e ster vnd kirchen raten, ein vngewo'nliche 
form des heiligen sacraments ernüweren dz die gemein hab 
priester zu erwelen, vnd so sie dem ampt abston seient sie wie 
vor vnd deren gleichen hundert artikel in vnserem glauben 
vbel lautent, wer wolt doctor Luther alle miszbruch, so er 
meldet zu° Rom von dem babst vnd den cardinelen zu° Aug- 
spurg von den fuckeren, zu Straszburg von dem bischoff vnd 
seinen thu°mherren vnd fil andren orten yngeben haben dan 
die menschen, die gern ernüwerung, oder es mu°sz doch harusz 
ein coneilium sehen. Ist es dan ie die meinung das man eins 
concilium begeret, in gottes nammen so beschehe es. Allein 
verfecht ich das, vnd begere mitlerzeit, sitten mal das die 
menschen vnnd nit Christus vnser her vsz doctor Martin redet, 
das im nit gestattet werde vnseren glauben zu letzen, alsz er 
gethon hatt, vnd sol billich seine lere nit glaubwürdig erkant 
werden, bisz zu vsztrack der Sachen vor dem Concilio. Nun 
frag mich, warumb doctor Luther sich in soliche ferlicheit 
stosz. Gib ich dir die antwurt, er schampt sich zu wider- 
rieffen, das er so offenlich geret hat, er hat denen gedient, die 
beschweret sein von denen zu° Rom, sie haben im zu gesetzt, 

hat er sich an inen wo e llen rechen, vnd mit hitzigem zornigem 
haupt obenusz wo'llen faren, vnd nienen an, in aller diser 
antwurt findstu nit das wir glauben, er vnser heil in seiner 
leren betrachtet hab, vnd von vnser seien selikeit wegen, sich 
in soliche ferlicheit verwicklet. Aber solche lüt, als da sein 
bischoff, thu°mherren, pfarer, die im seine oren mit irer be- 
schwerden gefüllet haben, fileicht dadurch ein entladung irer 
bürden, durch ein zu°künfftig Concilium begeren, vnd in 
ansehung zeitlicher hab, ein solche grosse kostenreiche vffru°r 
in der cristenheit begeren. So nun doctor Luther weiters wirbt, 
dan ir begeren ist, man sol den bischoffen ein solche competenz 
geben vnd den thu°mherren, vnd die pfrienden gleich theilen, 
das sie nit ein solchen bracht füren, vnd dy gemein hab pfafen 
zu° erwo e len, wan solches nun beschehe, so müst ich in meine 
feüst lachen, das sie ein wenig begert haben sie zu° entladen, 
vnd würd inen die besch werden gar ab genummen, das wer ir 
verdienter Ion. Als dan würd die gemein fragen, hastu .viii. 
tusent güldin ein iar, vnd wilt nit tusent daruon gen Rom 
geben, so stand ab, da ist einer, der wil es gern thu°n. Ich 
wil mit disem allem also vil zu verston geben, dz mancher 
ietz nach einem concilium süfftzet, der weinen würt, so es 
kerne. [D.] 

Viele der gebot werden nit abgethon dem, 
von dem der des gewalt hat. 

DV zögest an das gemeine cristenheit mit vil meren 
gebotten beschwert sei, dan vor malz die iudischeit, wie 
es auch nie sei dy meinung cristi vnsers herren gewesen, vnsz 
der massen mit vilen gebotten zu beladen, den sein ioch leicht 
sei vnd süsz zu°tragen .zc. Vnd dar von hab vnsz luter ent- 
lediget, dz er dar wider predig, wan es war wer, so wolt ich 
im selber danck darum sagen. Du retst aber hie fast in der 
gemein, kan ich dir kein sundere antwurt geben, wan du 
sagtest, daz und dz gebot sol abgethon werden mo e cht darüber 
erkant werden, aber wa in lufft allein geblassen würt, da kan 

nüt fruchtbare gehandelt werden. Nun sein aber alle gebot 
antweders von got, die hat Luther nit abzu°thu°n, oder von den 
bo e psten vnd concilien, die hat niemans abzu°thu°n, dan die sie 
vffgesetzt haben, vnd nit der Luther, oder sollen vsz gelübden 
gehalten werden, in denen geschieht niemans gewalt, dan sy sich 
willig daryn vnd vngebeten ergeben. Welche gelübden Luter 
auch nit hat abzu°thu°n. Vnd vff das verstentlicher daruon 
geret werd, gib ich disz exempel. Es ist ein ieder priester 
in krafft seiner gelübden küscheit schuldig zu halten, als der 
sich daryn willig ergeben hat, vnd wa er dar wider thet, 
engte in billich darumb sein gewiszne. Nun kumpt Luther 
vnd rat, wa sie coneubinem vnd eintzige bischlefferin haben 
in eelicher meinung, so sol er sie heimlich zu der ee nemen, 
sei es warhafftig ein ee, vnd alle kinder eelich for got vnd in 
der warheit, meinstu aber das sie irer gelübden ledig sein, vnd 
vor got vnd in irer gewyssen sicher, darumb dz es der Luther 
gesagt vnd gepredigt hat, sie seien die gelübden nit schuldig 
zu°halten, vnd der bapst hab sie darzu° nit zu drengen. 
Darumb ist es gar nichts gesagt, dz vch doctor Luther euwer 
conscientz vnd gewissen, durch seine leren erweitert oder 
erleichtert hab, dan es noch zweiffelhafftig bleibt, ob er des 
gewalt hat, oder mit der warheit darwider redt oder nit. Ein 
gleichs exempel, so verbotten ist zu stelen, iemans kern, vnd 
erlaubt zu°stelen, vnd prediget daz es nit sünd wer, vnd du 
vff bliesest. O der hat vnsz erlo e szt von dem gebot vnd frei 
gemacht zu°stelen, du müst in vor darumb fragen, ob er des 
gewalt het oder nit. 

Als cristus Jhesus vnser her vnsz von den vilen der gebot 
des iudischen gesatz erlediget hat, als der des von got vollen 
gewalt gehabt hat zu thu°n. Ich weisz auch nit wo e lche gebot 
du anders meinst, dan der kirchen gebot, so du sagest, wir 
seien mit villen gebotten beladen. 

Da wer selbs mein ernstliche bit, das man vnsz dar von 
genedigklich erlediget, mit nammen der, der des gewalt hat zu 
thu°n. Ich wil auch in dissem artickel, allein, das dir zu 
wider geredet haben, das du gar nicht probierest, das unsz 

Doctor Luther von einicherley villen der gebot erlediget oder 
erleichtert hab, den er das zu thu°n gar kein gewalt hat, gibet 
vnsz woll vrsach das zu° begeren, er ist aber der selb nicht 
allein, es haben [Dii] solchs mer begert dan er, vnd treffen- 
licher lüt dan er, wil aber damit vnuerachtet haben. 

Ob todsünder vnd Sünderin 
auch in cristlicher kirchen begriffen sein. 

YAN der andern reden hastu gefragt, ob got nit von der 
sünder wegen vff erden kumen sei, festige deinen fu°sz 
vnd stand stil, ich mu°sz dich der fragen bescheiden vnd frag 
dich wider, ist got also vil an dem sünder gelegen gewesen, 
das er von seinet wegen, wie du sagst (vnd war ist) vff erden 
kumen sei. Warumb sein ir dan so freuel, vnd was gat euch 
der no e ten an, dz ir den armen sünder vsz der cristlichen 
kirchen beschliesen vnd treiben, den got selb vnder seinem 
hertzen erboren, mit eignem blu°t erquickt vnd erlo e set hat, 
mir sol hie billich ein beistand von der grossen schar der 
sünder vnd Sünderin beschehen, so ich ir fürsprech sie hie 
verdrit, das sie von euch vsz cristlicher kirchen nit vertriben 
werden. Ir fragt mich des artickels, so sag ich in, ich glaub 
in die gemein cristlich kirch gemeinsame der heiligen. Nun 
sagt ir, ich sol mich des artickels halten, vnd lut desselbigen, 
nit weiter, dan in die gemein der heiligen glauben haben, es 
seien aber todsünder vnd Sünderin kein heiligen. Frag ich 
euch dan weiters, so sant Johannes sagt, wer da sag dz er on 
sünd sei, der verfüre sich selb, vnd sei kein warheit in im. 
So wir nun alle sünder seien, von denen ir sagen, das sie von 
der cristlichen kirchen vszbeschlossen sein, wer ist dan in der 
cristlichen kirchen. Antwurten ir mir, vnd weisen mich vff 
dy kind in der wagen die seien dein. Ich het mich des zu° 
vch nit versehen, da ir alle verständigen, sünder vnd Sün- 
derin vsz cristlicher kirchen treiben, die ein solch grose schar 
der menschen, dz ir allein kind yngenumen betten, ich het 
warlich gemeint, ir wolten die gensz yngelassen haben, wider 

das alt Sprichwort, das der himmel den gensen nit gemacht sei, 
zimpt es sich in sachen vnsers glaubens spo e tlich zu reden. 
Ich wil euch aber ein anzo'gen thu°n, dz alle todsünder vnd 
sünderin heilig genant werden in den göttlichen büchern, vnd 
darnach sagen wie sie heilig sein, da mit nit weiters gethon 
haben wil, die gelerten verursachen klarlicher daruon zu 
reden, dan ich disem fal zu einfaltig bin. Erstlich so ir sant 
Paulum an dem treflichsten für wenden, so schreibt er zu° 
den Ro c meren. cviii. sprechen der geist bit für vnsz, mit 
vnussprechlichem süfftzen, vnd der got der die hertzen erkent, 
der weisz was der geist begert, der nach gottes gefallen begert 
für die heiligen, vnd bald darnach die noch fürsatz genant 
sein, heilig ist wol zu verston, ob ich schon ietz ein todsünder 
bin, dannocht in hoffnung vnd fürsatz heilig bin. Ad Ro. xi. 
Ist die wurtzel heilig, so sein die est auch heilig. Ad Ro. c. 
xv. Darumb wil ich ietz gen Hierusalem vnd da dienen den 
heiligen. Vnd in dem. c. xvi. Das ir sie empfahen in got 
heilig, vnd gleich dabei, griessen mir alle heiligen die by 
inen sein. Vnd zu den korintieren. c. i. Paulus genant ein 
apostel Jhesu christi ,zc. den geheiligten in cristo Jhesu [Diu] 
genant die heiligen. Ad cor. r. c. i. in dem anfang. Ea. c. 
viii. vnd in dem. ix. c. in dem anfang, vnd schier an dem end, 
got erfüllet dz den heiligen gebrist. Ea. c. xiii. griessen 
einander in dem heiligen kusz, vnd es griessen euch alle 
heiligen. Ad. ephe. c. i. in dem anfang, vnd in dem. c. ii. dz 
wir sein burger der heiligen, vnd. c. iii. c. v. Als sich das 
heiligen zimpt, vnd kurtz daruon geret. Die gantze 1er Pauli 
ist des fol, das er die cristen so er zu° dem glauben beko e ret 
hat, heiligen nennet. Wer wolt aber so vnsinnig sein, der da 
do e rfft sagen, das nit der merertheil oder villeicht alle tod- 
sünder vnd sünderin weren gewesen, mit namen so er inen in 
den obgenanten seinen sendbrieffen, so manch treffenlich laster 
zu° misset, vnd sie darum strafft, noch dannocht heiligen nennet. 
Darusz etlich bewegt sagen, dz die ersten cristen sich heiligen, 
vnd in cristo Jhesu geheiliget nenneten, vnd ich glaub, das es 
war sei. Also wan man sagt ich glaub in gemeinschafft der 

heiligen, sei also vil gesagt, ich glaub in gemeine cristenheit. 
Vnd das ist gefundiert in der leren sancti Pauli, das ale cristen 
mo e gen heilig genant werden, vsz vrsach, die ich melden wil, 
in dem büchlin von der cristlichen kirchen. Ob sie aber 
heilig sein, darumb das man sie heilig nennet, sag ich ia dar 
zu°, sie seien heilig wie das ko e rnlin vff dem acker geseyet, in 
dem winter lebendig ist, vnd so es der sonnen werme entpfindt, 
wachset, vnd in ein frucht ergrünet. Also wa gott die sün 
aller sünder, sie mit go*tlicher genaden vnd werme erhitziget, 
grünnen sie in das ewig leben, als geschähen stat, niemans 
kan zu meinem vatter kummen, er ziehe in dan. Nun 
kummen aber die doctor Martino Luther anhangen, vff das sie 
die armen sünder der kirchen gottes berauben, vnd vsz treiben, 
die cristus Jhesus mit seinem blu°t erarnet hat, vnnd also mit 
bitterem leiden in seine kirchen auff seinem heiligen nacken 
getragen, vnnd haben ein soliche fabel erdichtet Cristus vnser 
her sei das haupt der cristenlichen kirchen, das mu°sz ich inen 
zu°lassen, dan es ist war. Ad ephe. xv. vnd auch. Ea. c. i. 
in dem end. Sei nun Cristus das haupt, vnnd wir der leib 
vnd die glider, so miesse das haupt einfliessen, das leben in die 
glider, das gestände ich auch. So aber ein todsünde den 
menschen to e te vnd das selbig glid tod erachtet werd, mag das 
haupt Cristus das leben nicht in ein tod glid eingiessen, oder 
einfliessen. O ein treffenlicher tand von gelerten lüten. 

Das ein todsünd ein menschen so gar to e det, gestand ich nit, 
er ersterb dan darin, dan der ist nimmerme tod zu dem ein 
hoflhung des lebens ist, man vergrabt auch keinen menschen, 
zu dem man sich noch des lebens versieht. So nun zu einem 
todtsÜDder noch ein hoffnung ist, seiner "beko e rung, zu° ewigem 
leben, kan er nicht anders für tod geachtet werden, er ersterb 
dan darin. 

Darumb ich dir das in keinerley weg zu lasz, das die 
sünder tod seien, das wil ich aber dapffer geston, das es sieche 
vnd krancke glider sein, die das haupt Christus mag erneren, 
vnd gesunt machen, vnd in sie einfliessen das ewig leben .zc. 

Nun bistu mir geschicklichen kumen, mit deinen worten 

das got von der sünder wegen, vff erden kumen ist üch zu 
ermanen die armen sünder nit also zu° verwerffen, an denen 
got dem herren also vil gelegen ist. Vnd wiewol Maria die 
mu°ter aller gnaden, aller sünder vnd Sünderin fürsprecherin 
ist, hab ich doch mich ires amptz der besten meinung vnder- 
zogen, das sie nit also von doctor Luthers leren wegen von 
gemeinschafft der cristlichen kirchen vnd heiligen abgedrungen 
werden. 

Es SOL IN SACHEN DBS GLAUBENS 
NIT VON DER VNGELERTEN GEMEIN DISPUTIERT WERDEN. 

FVRT verwunderstu dich weist auch nit wa für du das 
halten solt, das etlich die du spo c tlich lux mundi nennest, 
sprechen, das die sachen vnseren glauben betreffen nit sollen 
vor der vngelerten gemein disputiert werden oder gerechtfer- 
tiget, dan sie die 1er Lutheri gerecht vnd war sol sie niendert 
basz ero e ffnet werden, dan vor denen die ir bedo e rfen, vnd ir 
heil daruff stot. Vnd wie wol ich dir nit gestan dz seine 1er an 
vilen orten war sei, als einer der da weisz, dz sy an manchem 
ort wider den glauben ist. Ich wil dir es aber ietz zu°geben 
sie sei war, sol sie dannocht als den glauben betrefen vor der 
gemein nit gerechtfertigt werden. Als wenig als in den stetten 
alle ret offenlich vnd vor der gemein sollen besessen werden, 
wiewol der gemein vnd iedermans nutz da betrachtet würt. 
Als das Keiserlich recht in dem anfang Condicis gebüdet die 
sachen des glaubens offenlich vnd vor iederman nit sollent 
gerechtfertigt werden noch dar von disputieret, vnd gipt auch 
der keiser des. ii. vrsachen, das es ein verschmahung were der 
concilien das wyder in zwyffal zu berieffen, das durch so 
manig oberkeit des glaubens ist beschlossen worden, aber 
darum das ir auch der concilien nit achten, kumment ir in 
solche freuele vermessenheit, das ir wider die concilien leren 
der gantzen Christenheit zu schänden. 

Die andre vrsach des Keisers, das solche offenliche recht- 
fertigung des glaubens so den iuden, so auch den andren 
vngleübigen ein grosse ergernisz bringen, vnnd das wil ich mit 

warheit dar zu setzen, auch ein grosse ergernisz vnd vngehor- 
same den vnuerstendigen Christen, Alsz wir leider ietz mit den 
henden greiffen, dz nit fil Christen von doctor Martinus leren 
wegen zu andacht beweget werden, allein zu vffru°ren dem 
babst zwo krönen zu zucken, nit zu° gehorsam sunder den ban 
mit den bischoffen zu verachten, selber hinder dem offen vnd 
bey dem wein priester zu erwelen, pfaffen megt diebschlich 
vnd verstollen zu der ee zu nemmen, vnd kurtz dar von geret 
wer ietz die öugen verko e rt hat vnd weder vff bischoff oder 
bader geben wil der spricht, Ich ko e r mich an niemans mer 
ich bin gu°t luters, das ist dz end, das ist die frucht seiner 
leren darumb sie billich iederman sol für gehalten werden zu° 
leren, aber lüsz in beltz setzen lernet sich selbs, Ich besorg 
Luters lere werd sich bald mit der dadten zeugen, ob sie 
von got oder dem tüffel sei, dan gottes leren dienet zu 
friden und einigkeit, vnd des tüffels zu° Verachtung der [E] 
oberkeit mit vffru°ren, dan er syn ein lust hette in vnserem 
blu°t zu baden, Dedte man nach dem vnd der Keiser gebotten 
hatt, dz man solche disputierer von dem glaubben offenlich 
vor der gemein so sie priester weren, priester lieh er gemein- 
schafften beraubte, weren sie von dem adel ritterlichs gürteis 
vnd Würdigkeit vnd die andren straffte nach erkentnisz der 
richter, so werent wir des alles vertragen vnd sessen in ru°wen 
vnd friden, So es aber gestattet würt das Luther vsz dem 
geistlichen rechten wil ein roten hauffen machen, vnd das 
Keiserlich recht darzu nit achten, In gottes nammen so dieg 
man alles recht ab, vnd handel ein ieder nach seiner macht. 
Aber we allenthalben we, wo gerechtigkeit darnider ligt. 
Vnnd kumpt diser fechtmeister in ein weytere irrung, vnnd 
zu gu°tem tütschen ein dorheit, so doctor Luthers 1er schon 
vngo e tlich were, sol sie dennocht der gemein für gehalten 
werden, vff das sie als ein gifft vsz gerütet würde. 1 Ich wolt 

'Dieses dürfte ein weiterer Beweis dafür sein, was für Gründe Murner 
bewogen, Luthers Schrift ' De Captivitate Babylonica Ecclesiae ' ins Deutsche 
zu übersetzen. Vgl. ausserdem Pvblications of the Modern Language Association 
of America, Vol. XI, No. 3. 

doch gern wyssen ob im ernst were, wz sol doch die gemein 
darzu thu°n oder wz interesse, hat sie da, das inen solche ding 
des glaubens sollent fürgehalten werden, Ich halt sie sollent 
peterlin darzu kauffen, dz es dester gschmacker werde, ich 
mu°sz doch dem dorechten man nach seiner dorheit ein ant- 
wurtt geben, vermeinet auch da bey das solche leren Lntheri 
sol durch ein gemein concilium rechtlich versamlet vsz gerütet 
vnd abgethon werden, dunckt mich gantz nüt geradten vnd in 
zu künfftigem ein bo e ses exempel vnd ein nachteiligs, also 
wolt fillicht ein ieder schelliger zükünfftigs vffru°ren in dem 
glauben anzünden, vff dz er die arme Christenheit in kosten 
vnd schaden brechte, vnd ein concilium erweckte, die sach 
ist an ir selber nit so hochuerstendig, man fint noch wol on 
solche grossen schaden vnd kosten die darin erkennen mo e gen, 
vnd so dz nider gelegt würde durch der gelerten sententz vnd 
vrteil, darnach eerlich, rechtlich, wie sich dz gebüret vsz 
treffenlichen vrsachen die Christenheit zu reformieren ein Con- 
cilium begeret vnd gemachet würde. 

Das Doctor lutheb nit gebür 
noch zimlich sey zu predigen. 

ZU dem fünfften vnderstat vnser schirmer Doctor Luters 
leren zu° beschirmen vnd befestigen, anfencklich dz er 
ein ordens man ist, in krafft des mit nammen so er ein heremit 
ist, gebüret im nit zu° predigen er sei darzu" ein prediger vnd 
ein doctor oder nit, den ob er schon in dem gericht die sünde 
zu beklagen zu erkennen hat, da ein person der ankleger ist 
vnd der beklaget würt, alsz in rechtfertigung der sünden, 
sunder zu dem dz er ein solchen gewalt hat die sünden zu° 
verlassen sol er nit destminder ein andren gewalt haben, vnd 
vnderthonen entpfhohen vber die er erkennen mag richterlich, 
dan ein ietweders vrteil von einem vnbequemlichen richter vnd 
nit vber sein vnderthonen beschehen, ist vndoulich, ob ein 
priester schon die Schlüssel priesterlichs ampts hat, sollent im 
dennocht vnderthonen zu° erkandt werden in die die er zu° 

erkennen hatt oder nit, dan ein richter zu Nuerrenberg hatt 
nit vrteil zu°sprechen vber die von Augspurg vnd von [Eii] 
dem gewalt der priester stat geschribben Mathei. xviii. Sündet 
dein bru°der in dich, sprach Christus vnser her zu Petro, sag 
im das zwischen dir vnd im, ho c ret er aber dich nit, so sag das 
der kirchen das ist den richteren der gemeinen Christen, würt 
er alsz dan die selben auch nit ho e ren, so achten in alsz ein 
heiden, vnd ein offenlichen sünder vnd benügenden, wem ir 
die sünd vergeben werden, die sollent vergeben sein, vnd 
welchen ir sie vor behalten, denen sollent sie vor behalten sein, 
vsz welchen Worten wol zu erachten ist, das die priester 
zwischten christlichen briederen zu richten habent, vnd wer ir 
urteil nit ho e ren wil, sol für ein vngleubigen geschetzet werden, 
Darumb so man mir vrteil zu sprechen gewalt gibt, sollent 
mir auch da bei vnderthonen assignieret vnd anzeigt werden 
gegen denen ich meinen gewalt zu bruchen hab, wil sich nun 
Luter des gewalts zu predigen vnderston, vnd zu° erkennen 
zwischtem bru°der vnd christlichem mitbru°der, sol er dz thu°n 
in seine vnderthonen, deren ich noch keine ho e re die im zu 
geeigt worden seint oder zu° geteilet, darumb alles erkennen in 
fremde vnderthonen krafftlosz vnd vndo e glich ist, alsz ein 
vrteil dz nit von seinem ordenlichen richter geschehen ist, 
Aber zu° predigen hatt er vsz krafft seines priesterlichen 
amptes, Dan Christus vnser her den .xii. botten alsz priesteren 
gewalt hatt gebet in alle weit zu predigen, doch sagt sant 
Paulus Ad. Ro. x. Wie künnent sie predigen sie werdent 
dan gesendet, das ist zu predigen do e glich geachtet, vnd 
ob doctor Martinus schon zu predigen gewalt het, ist er 
doch ietz darzu nit gesendet, sunder von der oberkeit des 
glaubens verbotten. Vnd ob schon Johannes Tätzel prediger 
ordens, vil miszbruchs in verkündung des ablasz geübet 
het, gibt des eintzigen missethat doctor Luters leren ein 
krafft, das sie dest glaubwürdiger sei, ich mein nit das 
iemans das sagen würd, darum das der selbig oder ein 
anderer vnrecht gethon het, wil darumb doctor Luther gebüren 
(wie dem beren) den schaden an einem ieden seinem nechsten 

zu rechen. Das mo c cht ich wol zu lassen, das doctor Luther 
zimpt miszbruch zu°straffen, aber in solcher straffen also vber 
dy masz mit luffs teding, vnd vngleubige irrungen yn her 
zu°bringen das wil sich weder im noch niemans anders gebüren. 
Ich mag auch wol leiden, das du in für Danielem achtest, dan 
die Vle achtet ire kinder für die scho e nsten fo e gel vff erden, 
vnd schetzt ein ieder nach dem vnd er in seinem gemüt geneigt 
ist, so fer, das du in dem fal vnsz nit für dy alten bo e szwicht 
von Babilonien achtest. Dan woltestu vnsz für bo e szwicht 
achten, du mieschtest vnsz ein rechtlichen stand darumb erlei- 
den, als denen, die ir eer nit gern versumen wolten. Wir 
mögen auch leiden, dz du in für Salomonem schetzest, so fer 
vnsz vnd vnseren erben on schaden. Vnd das ich das sechszt 
in das fünfft beschliess von kürtze wegen. Sprichstu er hab 
sich alwegen schrifftlich vnd mündtlich erbotten, so er seine 
lere in das heilig Euangelium setze, vnd die wäre go e tliche 
geschrifft, erbiette er sich in die Frantzo e sischen vnd Tütschen 
vniuersiteten, oder erkendtnüsz bebstlicher heiligkeit, oder der 
[Eiii] cristlichen kirchen daryn zu erkennen, vnd allem dem 
geleben, was by dem selben erkennet würd. Er hat sich des 
auch zu Leiptzig erbotten, warum hat er dan laut des erbietens 
nicht erwartet, was da selbs wer erkant worden. Sagt er dan, 
das doctor Eck der erst gebrochen hab vnd ero e ffnet das nit 
zu publicieren was. Sol aber darumb doctor Martinus das den 
Bapst so hoch lasen entgelten, das er im von Doctor Ecken 
wegen zwo krönen zucken wil, die so mancher frummer Bapst 
in demütigem hertzen, mit aller eren getragen hat. Vnd ob 
schon der ietzig Babst der bo e sest vff erden wer, nach im ob 
got wil auch mancher mer in eren tragen würt, was sol er sich 
an dem Bapst rechen, das doctor Eck vnrecht gethon hat 
seiner achtung, sol aber er vonn iemans sünden wegen, alle 
weit vbergeben. Seins erbietens halb das er der erkantnüsz 
Bäpstlicher heiligkeit wo e l geston, wie war das ist, erscheint 
da bei wol das er von dem Bapst so offt ersu°cht, dannoch vff 
seinem fünff augenblick, das were im aber basz angestanden, 
das er an dem Bapst, wa er ie etwas vermeint, wider in zu 

halten, das er die regel Cristi vnsers herren an im gehalten 
het, vnd im das erstlich vnd vor allen dingen zwüschen 
inen beiden verkündet het, het er alsdan sich daran nicht 
keren wo e llen, solt er das der kirchen gesagt haben, wie 
er doch ietz thu°t. Vnd ob iemans meinen wolt der Bapst 
het sich daran nichts keret, wer weisz das, es sol nicht 
also vor dem berren gefischet werden, vnnd in den rechten 
prophetieret. Es ist auch 'nicht einer warheit gleich, das 
doctor Martinus Luther sich das zu° thu°n besorget het, sunder 
wol zu mu°tmassen, darff er in der kirchen vnd ieder man 
verklagen, er do e rfft auch im das zu husz vnd allein sagen. 
Du hast dich auch seinenthalb nicht zu°beklagen, als ob man 
im vil widerwertigkeit zu° füge, dan er aller disser ding, der 
anfenger ist, vnd hat auch vilen widerwerdikeit zu gefüget, 
sol billich deszgleichen von inen erwarten sein. Gibst im 
darnach den breisz des sicks gegen allen andern. Daruon wil 
ich nichts reden, dan solche vergleichungen sein hessig. Aber 
meiner achtung soltestu ein schiffung loben, so sie zu land 
kern, ein kempffer so er triumphiert, einen menschen so er tod 
wer, das ist alles anders mit Luther, dan ich glaub es sei erst 
vmb den ersten wurff, vnd niendert an dem end. Darumb 
habt ir euch spenniger reden gantz nichts zu beriemen, bisz zu 
dem vsspruch der sachen. Ich lasz dir auch das gar nichts 
zu , das er sich allein des heiligen euangeliums behelffe, dan 
ich müst sunst dich fragen, wa es in dem euangelio stünde, 
das doctor Martinus spricht, der Bapst sei kein haupt der 
Cristlichen kirchen. Vnd ob ir schon sprechen, wir finden in 
santt Paulus sendbrieffen, das Cristus das haupt sei der kirchen, 
das gestand ich, das aber darumb der Bapst auch nit ein haupt 
sei der kirchen, das zo e gen mir geschriben. Ia saget ir, 
ein leib kan nit zwei heupder haben, das lo e cken ich, zo e g 
mir wa stot es geschriben in dem euangelio Darumb gestonde 
[Eiiii] ir nit das er ein haupt sei der kirchen, in krafft 
der reden das ein leib nit zwei heupter haben mag, vnd nit 
in kraft des euangeliums. Sagt doch David von im selbs. 
Psal. xvii. Her du hast mich gesetzt in ein haupt deines 

folcks. Vnd den. xxviii. Der her würt dich setzen in ein 
haupt vnd nit in ein schwantz. Vnd Ysaie primo, von dem 
haupt bisz vff den fu°sz, das ist von dem mereren, bisz vff den 
mindern, mo c gen die heupter genant werden vnd künnen ir 
nicht auch ein sin finden, das ir den bapst auch laszt, bei seiner 
hauptmanschafft bleiben, vnd laszt dannocht Cristum auch 
ein haupt sein. Es mag aber kein leib zwei heupter haben, ia 
das ist war in leiblichen dingen, aber nit in geistlichen. Ir 
fantasieren eben als die iuden, da Cristus vnser her zu inen 
sprach, das sie müsten noch ein mal geboren werden, bald 
fragten sie wie das müglich were, wider in den leib zu 
schließen, vnd zu dem andern mal geboren werden. Vnd 
wolten das auch nit verston, von der andern geistlichen geburt 
des tauffs. Darumb bleibt es da bei, dz Luther vil ding redt, 
die nit in dem euangelio ston, vnd zücht dannocht schmach- 
reden darusz, die im vbel an ston zu° reden, vnd iedem cristen 
noch vbeler an ston zu° ho e ren, als mit der hauptmanschafft 
des bapst exemplificiert ist. Bapstenthum ist ein oberkeit 
vnsers glaubens, als bisz her von iederman ist erkent, vnd 
veriehen hat, vnd lasz mich wenig irren dz ir sagen, er hab 
sich als ein tiran in solch oberkeit selb gerungen. Darumb 
ob schon der bapst der bo e st vf erden were, so sein doch 
vor im fil heiliger marterer bäbst gewesen, vnd kumment 
nach im ob got wil auch fil frummer bebst, solten ir darumb 
nit wyder die oberkeit des glaubens geret haben, vns vnd 
vnseren glauben darunder betrachtet haben, ob ir schon der 
Romaniscen abgesagt find weren. 

BeSCHIjUSZ rede. 

JETZ wil mir gebüren mit disem fechtmeister vnnd schirm- 
redner das schwert vff zu heben vnd der massen ab zu 
dretten. Erstlich dz er wisse dz solches ampt eincherlei leren 
zu° confirmieren vnd glaubwürdig zu machen, im nit zu 
stände, sunder den concilien vnd gemeiner Christenheit, alsz 
s. Augusti. sagt, er glaubte dem ewangelio nit, wo es nit von 

dem concilio glaubwürdig zu°gelassen were vnd probieret, 
darumb du dich doctor Luters leren zu bestetigen vnbillich 
vnderzogen hast, zu dem andren, hastu dich vnderstanden 
doctor Luters leren zu beweren, vnd hast das also vngeschickt 
gethon, dz deine reden vnd vrsachen niemans zwingen noch 
bewegen doctor Luters leren dest glaubwürdiger an zu nemmen 
den reden, vnd probieren seint zweyerley du hast wol geret, 
aber nüt probieret, wir hethen auch deine reden alsz allein in 
lufft geblasen, lassen für iren wert hyngon ynd vnwyderfochten, 
wo du dich nit beriemet hettest vnd vnderstanden bewerlich 
zu reden, alsz du billich, vnd wir vnbillich doctor Martinus 
leren hinderschliege, sunder vsz deinen dargethonen vrsachen, 
wir vnd mengklich solche leren begirig [Ev] entpfhohen 
solten, das wir doch nit werden thu°n, bisz sie durch ein 
gemeine Christenheit beweret, vnd warhafftig erkennet würt, 
vnd das gifft von dem zucker abgesündret. Ich bezüg mich 
auch, dz ich in disem biechlin nie in meinung waz doctor 
Luters leren weder zu verwerffen noch anzu°nemmen, bisz 
das ein concilium darin erkennet, wen dz geschieht so gang 
für go e tlicher wil in allen dingen, Allein das ich dir zu ver- 
ston gebe wie kiel vnd vnbewerlich du dich vnderstanden hast 
ein lere zu approbieren, vnd das sogar nit gethon hast, auch 
deine reden gantz nüt beschliessen, sunder allein ein anzeigung 
thu°n, das du der ding ein kleinen verstant hast dar von du 
alsz ein bewerer geredt hast. Auch mer dan vnweiszlich, alle 
so wider Doctor luter schreiben oder reden, anziehent als ob 
sie das dedten vsz neid vnd eignen nutz, ein ru°m, lob, vnd 
eigne freüd da mit zu° erholen, alsz schellige ko e pff die nie- 
mans dan sich selb ho e ren wellen, dan ir allein seint die 
ewangelischen lerer, liebhaber der warheit nachuolger christi, 
allein vwere wo e rter seint glat ballieret, vnd aller andrer ruch 
vnd rostigk, gebt vch selber kalt vnd warm vnd seint alle 
andren lecker, vnd bu°ben, dan ir kurtz ab niemans zu° lassen 
dz er sich doch seiner eren verantwurte. Sol es dan also zu 
gon so habt ir schon recht, got geb ir sagent was ir wellent 
ir habt aber darumb nit wz ir gern hetten, Fraget man vch 

vwer meinung, so sol man alle münch vor allen dingen ab 
thu°n, alle klo c ster brechen, vsz hundert pfaffen einen machen, 
allen geistlichen stat zu scheittren vernichten, mit vwer weisen 
solten ir ee ein landt vertieren dan eins gewynnen, vnd gebent 
bo e se hergot, dan ir mechten weder berg noch dall, es miest 
alles schlecht sein, Vnd wer vwer fürnemmen in dem grünt 
ermesset, der solt nit gern mit vch zu thu°n haben, so ir nur 
mit gewalt, vnd gar mit keinem rechten zu° handien vnderston. 
Das ist aber mein radt, lassent zu den sachen reden wer da 
wel, vff dz die hochuerstendigen des Conciliums vsz reden 
vnd wyderreden, die warheit erkennen mögen, alsz dan wellent 
vnd sollent wir irer erkentnisz billich ston vnd on alle wyder- 
reden volgen, Vnd vff dz sich niemans dises Schreibens alsz 
eins schmachbiechlinsz hab zu° beklagen, ist dem hochwürdigen 
fürsten vnd herren einem bischoff von Straszburg der nam vnd 
die person des machers bekant den zu melden nit einem ieden 
schmutz kolben, sunder wo es sein genad notturfftig erachtet, 
vnd wo ir ie meinten ir wellent dem Schreiber ein suw schencken, 
so behalten vwer suw, dz ir den bottenlon nit do e rffen geben, 
er wyll vch seinen narren zu husz schicken, die suw zu 
reichen z!c. 

Censores. 

Datum in dem iar nach der 

geburt Christi vnsers herren. Tausent 

CCCCC. vnd xx. Vff sant Ka- 

therinen abent getruckt, mit 

Keyserlicher mayestat. 

Priuilegien, dz bei 

pen in einem iar 

nieman nach tru- 

cken sol. z^c. 



